Source: http://www.bihon.ro/trebuie-sa-ne-reabilitam/1586123
Timestamp: 2016-10-24 12:19:00+00:00

Document:
„Trebuie să ne reabilităm” - BIHON
CSM Oradea „Trebuie să ne reabilităm”
„Trebuie să ne reabilităm”	De	Gavril Nutiu	la 29. octombrie 2015 15:58	CSM CSU Oradea joacă sâmbătă pe teren propriu, de la ora 19:15, cu BCM U Piteşti. Baschetbaliştii orădeni au pierdut dramatic meciul precedent de acasă, cu U BT Cluj-Napoca, scor 67-68, după o serie de trei victorii consecutive în Liga Naţională. „A fost o partidă pe care o puteam câştiga. Practic, noi am pierdut acel meci, nu Clujul l-a câştigat. Este un eşec care sperăm să nu ne afecteze prea mult, campionatul este încă la început. Jucătorii noştri sunt profesionişti, au înţeles unde au greşit şi s-au antrenat cu asiduitate”, afirmă managerul CSM CSU Oradea, Şerban Sere. Adversara de sâmbătă a orădenilor, BCM U Piteşti a suferit la rândul său o înfrângere neaşteptată în etapa a 5-a, în faţa echipei CSU Atlassib Sibiu, scor 76-80.
Oficialul orădean declară că echipa sa este decisă să se reabiliteze în faţa suporterilor, în meciul cu formaţia piteşteană. „Ne aşteaptă o partidă grea, aşa cum sunt de altfel toate din acest sezon. Băieţii doresc bineînţeles să se reabiliteze după eşecul cu Clujul şi nu concep alt rezultat decât victoria. Dorim să ne respectăm blazonul şi să câştigăm, mai ales că jucăm pe terenul propriu, unde beneficiem de sprijinul suporterilor noştri. Piteştenii caută şi ei victoria, după înfrângerea de acasă cu Sibiul. Cred că va fi un meci echilibrat, plăcut pentru public”, a spus Şerban Sere.
Două meciuri amânate
Miercuri a avut loc o etapă intermediară în Liga Naţională (runda a 5-a), care a cuprins doar trei meciuri, încheiate cu următoarele rezultate: SCM U Craiova – Gaz Metan Mediaş 103-83, BC Timişoara – BC Mureş Târgu Mureş 66-78 şi BCM U Piteşti – CSU Atlassib Sibiu 76-80. Partida Phoenix Galaţi – Dinamo a avut loc ieri seară, după închiderea ediţiei. Meciurile Energia Târgu Jiu – CSM CSU Oradea şi Steaua CSM – U BT Cluj-Napoca au fost amânate, deoarece Energia şi Steaua CSM au jucat în cupele europene.
Partida CSM CSU Oradea – BCM U Piteşti are loc sâmbătă, la Arena „Antonio Alexe”, cu începere de la ora 19:15. Partida va fi condusă de brigada de arbitri Ciprian Stoica, Alin Faur, Adrian Habor, iar comisar FR Baschet va fi Marius Marinescu.
Taguri: arena antonio alexe, baschet, csm oradea, Şerban Sere	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 
 CSM 
 CSM 
 CSM 
 csm